Document ID: /roh_data/filtered/fineweb-2-filterrobots_roh.jsonl.gz/14617

Ils davos onns sa focusava la Scuntrada sin expositurs indigens – expositurs che na derivavan betg dal Surses na pudevan betg esser preschents. Ussa è la fiera puspè libra a tuts, quai cun ina exepziun: «Sch'expositurs na concurrenzeschan betg las firmas localas, alura pon era expositurs dad autras regiuns u chantuns avair in stan a la Scuntrada», ha ditg Roberto Guetg.
La Scuntrada duai quest onn era vegnir pli attractiva per ils uffants, quai cun avair scooters electrics, in chastè cun trampolin e la pussaivladad da sa laschar smincar. Sco higlight saja preschent il bov Elvis da Giatgen Arpagaus – il bov ch’ha era ina rolla en il film da Heidi che vegn il december en ils kinos. La Scuntrada è venderdi, ils set d'avust a partir da mezdi.